**Stretnutie organizácií VLD
ohľadom podpory primárnej zdravotnej starostlivosti**

**na podnet hlavnej odborníčky pre všeobecné lekárstvo**

**MUDr. Jany Bendovej, PhD.**

7. 12. 2018, Bystrá

**Prítomní:**

MUDr. Jana Bendová, PhD. (HO)

MUDr. Dušan Bráz (ZVLD SR)

MUDr. Ján Hencel (ZVLD SR)

MUDr. Dušan Lipták (ZVLD SR)

MUDr. Peter Makara (SSVPL)

MUDr. Soňa Ostrovská (SSVPL)

MUDr. Marián Šóth (ASL SR)

MUDr. Pavol Štec (ZVLD SR).

**Rámcové témy** stretnutia navrhnuté hlavnou odborníčkou pre všeobecné lekárstvo MUDr. Janou Bendovou, PhD.:

1. Kompetencie VLD
2. Kompetencie sestier
3. Postgraduálne vzdelávanie
4. Sieť VLD
5. ŠDTP

**Témy, pri ktorých došlo k zhode:**

1. Ukotvenie úhradového mechanizmu pre segment všeobecného lekárstva
2. Ideálny počet pacientov na jedno lekárske miesto
3. Zvýšenie počtu rezidentov/VLD a nadstavenie procesu premeny špecialistov na všeobecných lekárov
4. Systémové zvládnutie regionálnych rozdielov
5. Kompetencie sestier
6. Kompetencie VLD v prvej etape
7. **Zhodnú sa prítomné organizácie na nevyhnutnosti zakotvenia úhradového mechanizmu pre segment všeobecného lekárstva do zákona?**

Je to v súlade s tým, čo Svetová banka navrhuje. Prítomné organizácie sa zhodli na návrhu vypracovania úhradového mechanizmu pre segment VLD do legislatívnej formy.

1. **Aký je ideálny počet pacientov na jedno lekárske miesto?**

1600 čím skôr, s horizontom 1500 pacientovna jedno lekárske miesto do 10­rokov.

1. **Ako zvýšiť počet rezidentov/VLD?Ako nastaviť proces premeny špecialistov na všeobecných lekárov?**

Zatraktívnením odboru, rozšírením kompetencií a zlepšením financovania aj rezidentského programu a špeciálne úvery na odstúpenie lekárskej praxe.

Napr. podporou integrácie ambulancie VLD formou príplatku za integráciu ako súčasť kapitačnej platby so zohľadnením zamestnania absolventa rezidentského programu a na základe zmluvy o budúcom odstúpení  lekárskej praxe.

1. **Ako systémovo zvládnuť regionálne rozdiely?**

Potreba riešiť určenie siete a jej financovanie v súlade s jej geografickou dostupnosťou, eventuálne priepustnosťou, napr. na základe českej legislatívy.

1. **Aké kompetencie sestier? Praktických sestier?**

Aktuálna je Vyhláška 95/2018 z 12.3.2018 ktorou sa určuje rozsah ošetrovateľskej praxe poskytovanej sestrou samostatne, samostatne na základe indikácie lekára a v spolupráci s lekárom

* Fajčenie - intervencia na odvykanie pri fajčení… pri každej návšteve sa môže sestra spýtať pacienta, či chce prestať fajčiť – je potrebné finančne motivovať túto kompetenciu
* Naceniť výkony rozličných sestier
1. **Aké kompetencie VLD v prvej etape?**

*Aké konkrétne riešenia v prvom kroku navrhujete?*

Venovať sa diagnózam: diabetes mellitus, inkontinencia, drobné chirurgické zákroky, astma, CHOCHP, dyslipidémia

ad diabetes mellitus:

Návrh:

* Vyňatie orálneho glukózo-tolerančného testu(oGTT) z kapitácie VLD
* Edukácia pacienta s diabetes mellitus o režimových opatreniach

Potrebujeme štandardný postup (ŠDTP) a spriazneného diabetológa, ktorý by nám s tým pomohol. ZVLD navrhlo odborníkov na diabetes mellitus z ČR – Prof. Svačina a Dr. Karen

ad inkontinencia:

Návrh:Urológovia vytvoria štandardný postup, pričom VLD budú členmi tímu pri prípave postupu. Alternatívne postup vytvorí Prof. Gajdošík, ktorý sa danej téme venuje dlhodobo.

ad dyslipidémia:

existujúce Odborné usmernenie je v praxi vnímané ako príliš komplikovane napísané, ŠDTP by mal byť napísaný zrozumiteľnejšie bežným VLD.

ad arter. hypertenzia

ŠDTP na AH bol hotový, avšak v roku 2018 došlo k aktualizácii európskych guidelinov, preto je potrebné zapracovať dôležité zmeny.

ad drobné chirurgické zákroky

ŠDTP pripraví ASL SR

*Ktoré bariéry treba odstrániť?*

**Navrhnutéotázky, ktoré neboli v pléne prediskutované:**

Ako tvoriť sieť ­- dostupnosť VL, sestier a praktických sestier na Slovensku? Časová a geografická dostupnosť/priepustnosť (koľko dokáže jedna ambulancia ošetriť pacientov.)

Je nevyhnutné riešiť súčasne so stanovením zoznamu kompetencií VL aj spôsob, akým je ich financovanie stanovené v legislatíve?

Aká má byť vlastnícka organizačná štruktúra poskytovateľov zdravotnej starostlivosti v odbore VLD?

**Hlavná odborníčka navrhla**, že:

* kompetencie sestier prediskutuje so zástupcami sestier pracujúcich v ambulanciách všeobecného lekárstva – kontakt sprostredkuje MUDr. Hencel
* prediskutované témy, pri ktorých došlo k zhode bude prezentovať na Ministerstve zdravotníctva
* ďalšie stretnutie sa bude predbežne konať počas Festivalu kazuistík v Nižnej na Orave koncom apríla 2019